**Tuomasvastuuryhmän Teams-kokous 22.4.2020 klo 17 – 19.15**

**Läsnä:**

Katriina Hallikainen (puheenjohtaja), Lauri Eskelinen, Hannu Hahto, Kaija Jerkku, Kaija Jääskeläinen, Anne Karhola, Risto Moisio, Kalle Mäki, Sari Papunen, Timo Saarinen (klo 18.30 alkaen), Jouni Siirtola, Anne Vehmas, Riitta Vesanen (sihteeri)

**Poissa:**

Aarne Plukka, Liisa Puronen

**Alkuhartaus**

Risto oli valmistellut alkuhartauden 1. Tim. 2:1-7 pohjalta ja lähetti sen vastuuryhmälle etukäteen kokouskutsun yhteydessä. Teksti oli varsin ajankohtainen: siinä kehotetaan rukoilemaan paitsi toinen toistemme, myös vallanpitäjien puolesta.

Puheenjohtaja Katriina luki paimenpsalmin 23, joka vallitsevissa poikkeusoloissa saa aivan uuttakin merkitystä. Päätteeksi rukoilimme.

1. **Kuulumiskierros**

Jokainen sai vuorollaan kertoa, miten on näinä poikkeuksellisina aikoina pärjännyt ja mistä on saanut itselleen voimaa.

1. **Mitä kuuluu kirkolle/Tampereen seurakunnille/Tuomasmessulle**

* Tuomiokirkkoseurakunnan striimatut klo 10 jumalanpalvelukset näkyvät jatkossa ainoastaan Aamulehden tilaajille, mutta lähetetään ilmaiseksi hoitokotien käyttöön. Aleksanterin kirkossa on hyvät striimausvälineet, mutta tekniikan kanssa on ollut ongelmia.

* Pispalan radiosta ei kuultu pääsiäispäivän Tuomaslähetystä ajallaan; tästä Katriina soitti Pasi Komsille, joka pahoitteli inhimillistä erehdystä. Lähetys alkoi sitten klo 20 ja se kuultiin lisäksi toisena pääsiäispäivänä.
* Studiokirkko lähetetään sunnuntaisin klo 10 TV1:llä; Katriina saarnaa sunnuntain 26.4.2020 lähetyksessä. Seurakunnat ovat vuorollaan vastuussa lähetyksistä.
* Seurakuntien valmiussuunnitelma otettiin maaliskuussa käyttöön. Tuomiokirkkoseurakunnan kirkkoherrana toimii Salla Häkkinen; Olli Hallikainen johtaa koko seurakuntaa ja kriisiryhmää. Kokoontumisten suhteen aletaan pikku hiljaa purkaa rajoituksia, joista Tuomasmessu on viimeisimpiä (yli 500 henkeä). Kriisijohtoryhmä kokoontuu lähes joka aamu seulomaan aluehallintoviraston antamia määräyksiä.
* Tampereen seurakunnissa aloitetaan YT-neuvottelut lomautuksista; vuodelle 2020 budjetoiduista tuloista, kuten kirkollisverosta ja vuokratuloista, jää puuttumaan yli kaksi miljoonaa euroa. YKN:n kokouksessa ensi viikolla tehdään linjauksia.
* Tapahtumien yön 6.8.2020 messu on auki, samoin 30.8. messu, jonka kokoaja Sami Borg on kertonut tehneensä joitakin valmisteluja, mutta olevansa varautunut peruuttamiseen.
* Askel-lehtiä saatiin jakoon 1100 – 1200 kpl, ja niitä on edelleen jaossa Aleksanterin kirkon kryptassa ja muissa Tampereen kirkoissa. Lisäksi lehtiä jaettiin seurakunnan ruokajakelupalvelussa sekä diakonian kautta. – Katriina lupasi hoitaa, että Askel-lehti postitetaan vastuuryhmän jäsenille.

1. **Tuomasiltojen/muun Tuomastoiminnan toteuttaminen netissä**

Anne K on suunnitellut **neljä Tuomasiltaa** toteutettavaksi Teamsin kautta touko-/kesäkuussa:

1. Hannele Juutinen alustaa, vastuuhenkilöt Anne Vehmas ja Anne Karhola
2. Kirkko ja seurakunta poikkeusoloissa, Tiina ja Lauri Eskelinen
3. Mikko Wirtanen, aihe toistaiseksi avoin
4. Tuomasmusiikki, Timo ja Elina Orjatsalo

Illat ovat tunnin mittaisia. Jokaisen musiikissa on Timo ja Elina. Ohjelmassa on alustus ja vapaata keskustelua.

Todettiin, että yhteiset kokoontumiset lähtevät tarpeesta ja kysynnästä, joten emme anna koronan nujertaa. Anne K lupasi koordinoida ideoita ja miettiä toteutusmahdollisuutta. Elo–/syyskuussa toivottavasti saadaan Tuomastoiminta käyntiin niin, että voidaan jo järjestää 20 – 50 hengen livekokoontumisia.

1. **Juhlavuoden jälkipuoliskon toteuttaminen**

Timo on ollut yhteydessä Petri Laaksoseen, joka on luvannut olla 30-vuotisjuhlamessussa käytettävissä. Lähtökohtana on, että syksyn messut pidetään (elokuu on tosin epävarma).

Oppilaitosmessulla 20.9. ei vielä ole nimettyä kokoajaa, mutta Risto Korhonen on tietoinen. Uudenvuoden messun kokoaja on vielä avoin.

1. **Vuoden 2021 toiminta- ja taloussuunnitelma**

Katriina laatii toiminta- ja taloussuunnitelman vuodelle 2021 YKN:n antamien raamien puitteissa ja lähettää sen kommentoitavaksi vastuuryhmälle. Määräaika on aikaisintaan toukokuun lopussa/kesäkuun alussa.

1. **Muut asiat**

**Tuotemyynti:** Kaija Jä on pitänyt Tuomaskauppaa ja myynyt tuotteita n. 300 €:lla; tarkempi erittely sähköpostitse vastuuryhmälle. Tuomasmessun kotisivuille laitetaan tieto myytävistä tuotteista sekä tilauslomake.

Myyntituotto ohjataan vanhalle Tuomastilille, joka on yhä olemassa, ja jonka käyttöoikeudesta Tuula Latvala haluaa luopua.

Vastuuryhmä päätti, että tilin N:o xxxxxxxxxxxxxx **käyttöoikeus** myönnetään seuraaville henkilöille:

* Kaija Jääskeläinen (hetu)
* Anne Karhola (hetu)
* Käyttöoikeus poistetaan: Tuula Latvala (hetu)

Kaija Jä täydentää tilinumeron ja hetu-tiedot viralliseen, allekirjoitettavaan pöytäkirjaotteeseen pankkia varten.

Tuomastuotteita on jatkossa helppo myydä, esim. myyntipöydässä kirkon eteisessä. **Postimerkeistä** tehdään 50 kpl lisätilaus (Kalle). Kaija Jä esitteli lasiset **Tuomasristit:** punainen, vihreä, lasinkirkas; nauhallisen hinta 20 €, hopeoidulla ketjulla 25 €. Kalle näytti **kotialttaritriptyykkejä**, joita on kolmenlaisia. Annukka Laineelle on rojaltit maksettu. Myös **lohtuhuiveja** laitetaan myyntiin.

**30-vuotisjuhlamessun** ajankohdaksi on kaavailtu **Tapahtumien yötä 6.8**, mikä on epätodennäköinen. Sari esitti **adventtimessua** ja Katriina **uudenvuoden aaton messua,** joista kummankin voisi toteuttaa **juhlavuoden päättävänä kiitosmessuna**. Asia jätettiin toistaiseksi pöydälle: uudet linjaukset rajoituksista on tulossa toukokuun loppuun mennessä.

**Vastuuryhmän seuraava Teams-kokous on 8.6.2020 klo 17. Anne laittaa kutsun.**

Kokous päättyi klo 19.15. Katriina kehotti jokaista jatkamaan rukousta.